ITF UPUTSTVO ZA POVRATAK TENISU

POVRATAK NA REDOVAN TENISKI PROGRAM

Uvod

Pandemija virusa KOVID 19 imala je veliki uticaj i na tenis. Zabrane kretanja uvedene od strane zvaničnih institucija rezultirale su otkazivanjem međunarodnih takmičenja.

Kada dođe vreme za ublažavanje propisanih zdravstvenih restrikcija ponovo će biti moguće organizovanje sportskih takmičenja ali samo uz poštovanje i sprovođenje posebnog režima i higijenskih pravila, u nekim slučajevima i bez prisustva publike.

Svrha ovog dokumenta je da ukaže na smernice, minimalne standarde i preporuke koje je potrebno sprovesti i poštovati prilikom organizacije i održavanja teniskih takmičenja.

Uputstvo je nastalo u skladu sa preporukama SZO (svetske zdravstvene organizacije) o organizovanju sportskih takmičenja i doprinosom predsednika Komisije za nauku i medicinu sporta pri ITFu.

Ovaj dokument nije zamena već predstavlja dopunu postojećeg pravilnika za organizaciju ITF događaja i takmičenja.

Organizacija teniskih turnira

Osnovne smernice

Usled povećanog zdravstvenog rizika uzrokovanog virusom KOVID-19 kod starijih osoba i osoba sa hroničnim zdravstvenim problemima ITF ne preporučuje organizaciju turnira za osobe starosti od 60 godina i starije, savetujemo i da se svaki igrač sa hroničnim zdravstvenim problemima koji mogu povećati rizik od zaraze virusom KOVID-19 uzdrži od učešća na takmičenjima.

ITF takođe uzima u obzir pretnje integritetu uslovljenih povratkom tenisu i zajedno sa Anti doping i Kancelarijom za zastitu integriteta u tenisu radi na sprovođjenju odgovarajućih mera za ublažavanja novonastale situacije.

Kada ne treba organizovati takmičenje?

U slučaju da je uvedeno ograničenje kretanja ili slične mere (ili ponovo uvedene), koje bi onemogućile organizaciju takmičenja u zemlji, tada uvedene mere trebaju biti poštovane i ne treba organizovati teniska takmičenja.

Gore navedene mere imaju prednost u odnosu na smernice ovog dokumenta.

Organizacija takmičenja

Nacionalne asocijacije trebaju biti u stalnom kontaktu sa lokalnim, regionalnim i drzavnim savezima kako bi utvrdile da li su se stekli uslovi za organizovanje teniskih takmičenja i da li ona mogu biti održavana u skladu sa postojećim ograničenjem kretanja.

Tenis se bez problema može igrati uz praktikovanje socijalnog distanciranja zbog čega će verovatno biti jedan od prvih sportova koji će početi sa organizacijom takmičenja.

Dok se ne ukinu restrikcije u pogledu otvaranja granica i putovanja, takmičari neće biti u mogućnosti da učestvuju na turnirima koji se održavaju van njihove zemlje.

|  |  |
| --- | --- |
| MINIMALNI STANDARDI | |
| MERE | KOMENTARI |
| Sprovoditi socijalno distanciranje  Modifikovati promene  Na terenu sudije i igrači treba da budu odvojeni  Eliminisati rukovanje i sve oblike  fizičkog kontakta  Igrači koriste zasebne setove lopti  Sprovoditi ITF “Towel policy”  Igrači treba da stignu na mesto održavanja  turnira neposredno pred početak  meča, odeveni u opremu za igranje  i da napuste mesto održavanja takmičenja  odmah po zavrsetku meča( bez tuširanja)  Oprema se ne sme deliti  Igra se “iza zatvorenih vrata”  Ili uz limitiran/razdvojen broj posetilaca  tj. publike  Fizicka razdvojenost na lokacijama  na kojima se ljudi uobičajeno  okupljaju  Utvrditi standard za higijenu:  Dezinfikovati i čistiti sve zajedničcke oblasti  često i na dnevnoj bazi  Deca skupljači lopti na terenu nose zaštitne latex rukavice  Zvaničnici, osoblje i deca skupljači lopti nose zastitne maske izvan terena  I na vidno mesto istaći zdravstveno higijenska pravila za igrače, zvaničnike I publiku | Igraci obilaze oko suprotne strane mreže  Odvojiti stolice za igrače od sudije u stolici u singlu a u dublu i dubl igrače jedne od drugih  Odvojiti i obeležiti lopte za svakog igrača ponaosob  U Srbiji na turnirima igrači koriste svoje peškire ali u slučaju da ih organizator ipak daje treba obezbediti prostor za čuvanje,odlaganje posle mečeva i pranje istog dana.  Obezbediti posebnu kantu za odlaganje predmeta/otpada za jednokratnu upotrebu  Zasebna, lična hrana i flaše za vodu  Ukoliko je dozvoljena publika mora biti najmanje na distanci od 2m  Obeležiti razdaljinu razdvajanja za, hranu/piće, toalete  U Srbiji na turnirima iz Kalendara TSS nema skupljača lopti ali ako na nekom turniru bude treba primeniti ovo pravilo |

|  |  |
| --- | --- |
| PREPORUČENI STANDARDI | |
| MERE | KOMENTARI |
| Svi minimalni standardi, plus:  Igrajte napolju, na otvorenom  Igrajte samo singlove  Igračima obezbediti: maramice;  plastične kese; maske; vlažne maramice za  ruke na bazi alkohola; čase za jednokratnu  upotrebu; termometre; gel/sprej za dezinfekciju  Obezbediti doktora prisutnog na meču  ili dostupnog putem telefona    Sprovoditi dnevnu proveru zdravlja igrača, zvaničnika i osoblja  Redovno ažuriranje kontakt podataka osoblja, zvaničnika I igrača  Usvojiti protokol postupaka za slučaj infekcije  Uspostaviti protokol postupaka u slučaju da su simptomi virusa KOVID-19 razvijeni na licu mesta | Soba zaizolaciju; Kontakt osoba u hitnoj situaciji; procedura za evakuaciju  Testiranje na dnevnoj bazi, samoprovera simptoma  U slučaju pojave infekcije na licu mesta proveriti sve osobe koje su bile u kontaktu sa zaraženom osobom  Obezbediti dodatno osoblje,  (u slucaju infekcije) na primer podeliti službene timove u dve grupe |

PITANJA

Ukoliko imate pitanja u vezi ovog uputstva, molimo vas da kontaktirate ITF na adresu : [covid19@itftennis.com](mailto:covid19@itftennis.com)

POVRATAK TENISKIM TAKMIČENJIMA

PRAVILNIK ZA NACIONALNE SAVEZE

Da bi povratak tenisu bio lakši i sigurniji , nacionalni savezi treba da podstiču proaktivni pristup i promovišu povratak takmičenjima. Dole navedene sugestije pomoći će da se sa takmičenjima počne u što skorije vreme.

Održavajte redovne kontakte sa lokalnim, regionalnim i državnim institucijama :

* Da bi ste bili u toku sa informacijama o zabrani kretanja, naročito u skladu sa organizovanjem sportskih događaja
* Da bi ste bili usaglašeni sa zvaničnim savetima/preporukama
* Promovisali tenis kao sport koji se može upražnjavati uz socijalno distanciranje i koji bi trebalo da bude jedan od prvih dozvoljenih sportova u trenutku kada popuste mere o zabrani kretanja

**Objavite pravila za bezbedno učestvovanje**:

Igrača

Zvaničnika

Klubova i organizatora

Publike

Takmičarskog osoblja, uključujući i medicinsko osoblje

* Izložite obaveštenja na vidnim mestima oko mesta gde se takmičenje održava, uključujući ulaze/izlaze, mesta okupljanja oko svakog terena
* Izložite jasna obaveštenja o organizaciji i takmičenjima na web stranici
* Preporučite osobama iz rizičnih grupa da ne učestvuju i ne posećuju mesta na kojima se takmičenja održavaju
* Osobama sa KOVID-19 simptomima kao i osobama koje su bile u kontaktu sa onima koj imaju simptome virusa KOVID-19 savetujte da ne dolaze na takmičenja
* Obavestite ITF kada mere o zabrani kretanja počnu da popuštaju i kada se stvore uslovi za rekreativno i takmičarsko igranje tenisa.
* Obavestite ITF ([covid19@itftennis.com](mailto:covid19@itftennis.com)) o svim takmičenjima na nacionalnom nivou koja se u vašoj zemlji organizuju

SIGURNOST TOKOM TENISKIH TAKMIČENJA

IGRAČI I ZVANIČNICI

PRED TAKMIČENJE

Smanjite mogućnost povređivanja dobrom pripremom pre početka igre

Igrajte rekreativno protiv članova porodice ,ako je moguće, da bi ste smanjili rizik od zaraze virusom KOVID-19

Nemojte igrati ukoliko Vi ili bilo koji pripadnik vaše porodice pokazuje simptome virusa KOVID-19, ili je bio/la u kontaktu sa nekom zaraženom osobom ili je bio/la u samoizolaciji ili spada u rizičnu grupu.

Praktikujte socijalno distanciranje celim tokom takmičenja, uključujući:

* Dolazak na takmičenje pred sam početak meča, unapred obučeni u opremu za meč i napustite takmičenje odmah po završetku meča. Ne koristite svlačionice ni tuševe
* Nosite zaštitne rukavice (zvaničnici)
* Nosite zaštitne maske, van terena
* Igrači iI zvaničnici trebaju držati distancu od najmanje 2 metra
* Ne rukujte se sa igračima/protivnicima iI ne praktikujte nikakav fizički kontakt pre za vreme ili posle meča
* Svaki igrač treba da koristi svoje ( prethodno obeležene) loptice. Loptice se smeju koristiti samo u toku jednog meča
* Upražnjavajte revidiranu ITF poltiku korišćenja i izdavanja peškira na mečevima (ova mera je samo za turnire na kojima organizator turnira daje igračima peskier na korišćenje)
* Pri promeni strana krećite se na suprotnim stranama od mreže
* Ne potpisujte autograme niti se slikajte sa navijačima
* Ne delite opremu niti bilo kakve druge stvari (rekete, flaše sa vodom, hranu) sa članovima tima ili protivnicima

**Praktikujte higijenu na najvišem nivou**:

* Izbegavajte dodirivanje bilo kakvih površina
* Perite/dezinfikujte ruke redovno, pre i posle upotrebe toaleta i posle dodirivanja raznih površina
* Kašljite u maramicu koju ćete potom baciti u đubre
* Ne dodirujte lice

Ako uočite simptome virusa KOVID-19 u toku 14 dana od učestvovanja na takmičenju obavestite o tome direktora turnira i ITF (na [covid19@itftennis.com](mailto:covid19@itftennis.com))

PUBLIKA

Publika (obaveštenja da budu vidljivo istaknuta)

**Praktikujte socijalno distanciranje**:

* Sve državne mere i restrikcije moraju biti poštovane; što može značiti da je broj navijača/publike ograničen ili da se igra “iza zatvorenih vrata” ( tj. bez publike)
* Rukovodite se lokalnim preporukama i zahtevajte od publike da nosi maske
* U prostoru namenjenom za publiku osigurajte razmak od najmanje 2 metra između sedišta. Ako je ova opcija ne praktična igrajte bez publike
* Održavajte preporučeno rastojanje prilikom korišćenja toaleta ili kupovine osveženja (da bi se distanca održavala mogu se unapred vidno označiti mesta i razmak između posetilaca)
* Zamolite publiku da odmah po završetku meča napusi terene

**Praktikujte higijenu na najvišem nivou**:

* Ne dodirujte ne potrebne površine
* Praktikujte redovno pranje/dezinfekciju ruku pre i posle upotrebe toaleta i pošto ste dodirivali zajedničke površine
* Kašljite u maramicu koju ćete potom odmah baciti u đjubre
* Ne dodirujte rukama lice

**U slučaju da neko od publike ima KOVID-19 simptome tokom takmičenja**:

* Odmah obavestiti direktora turnira
* Ta osoba mora biti prebačena u prostoriju za izolaciju I pregledana od starne lekara angažovanog tokom turnira
* Ukoliko doktor sumnja na simptome KOVID-19 virusa mora se ispoštovati procedura evakuacije i obezbediti siguran prevoz člana publike sa mesta održavanja takmičenja do prikladne lokacije
* Svi članovi publike koji su sedeli na 3 metra udaljenosti od zaražene osobe moraju biti zamoljeni da napuste takmičenje i da prate svoje zdravstveno stanje
* Delovi tribina sa kojih je publika udaljena moraju biti adekvatno očišćeni i dezinfikovani pre ponovne upotrebe

Zamolite sve članove publike da ukoliko posumnjaju na simptome virusa KOVID-19 u periodu od 14 dana od prisustva takmičenju o tome obaveste direktora turnira

ORGANIZATORI TAKMIČENJA (DOGAĐAJA)

* Procenite rizik od organizovanja turnira na vašoj lokaciji.
* Organizujte takmičenja samo u skladu sa odobrenjem vaše lokalne i državne vlasti
* Ukoliko je neophodno organizujte takmičenja bez publike ili sa limitiranim brojem posetilaca u skladu sa regulativama vaše vlade
* Ne dopustite da igrači,zvaničnici, osoblje ili članovi publike koji su imali simptome KOVID-19 virusa ili su bili u kontaktu sa zaraženim osobama u poslednjih 14 dana od dana održavanja takmičenja prisustvuju takmičenju
* Preporučite osobama iz rizičnih grupa da ne dolaze na takmičenje
* Budite spremni na mogućnost da će članovi osoblja biti na bolovanju. Održavajte kontakt sa osobljem i imajte njihove vazeće brojeve telefona radi lakseg kontakta
* Raspodlite osoblje u dve grupe koje će se menjati (ukoliko bi se jedan član grupe zarazio drugi član ga može zameniti tokomtrajanja takmičenja)
* Držite prozore kancelarijskih prostorija otvore kadai gde je to moguće

**Održavajte higijenu na najvišem nivou**:

* Čistite objekat gde se takmičenje održava na dnevnoj bazi i redovno dezinfikujte površsine koje se cčesto dodiruju
* Postavite gel za dezinfekciju ruku na ulazima/izlazima
* Obezbedite zastitne maske I rukavice za sve igrače, zvaničnike i osoblje
* Obezbedite kontejnere/kante za odlaganje kontaminiranih artikala ,maramica i korišćene zaštitne opreme. Odložite /bacite je na sigurno mesto

**Obezbedite medicinsku podršku**:

* Obezbedite lekaru koji je angažovan tokom takmičenja adekvatnu zaštitnu opremu i infra-crveni toplomer
* Obezbedite prostoriju za izolaciju za osobu potencijalno zaraženu KOVID-19 virusom
* Proveravajte temperaturu igrača, zvaničnika i osoblja na dnevnoj bazi; imajte plan i procedure za tretman zaraženih u toku takmičenja( prostorija za izolaciju, medicinski pregled, dobru komunikaciju, prevoz sa lokacije)
* Prijavite sve osobe ITFu ([covid19@itftennis.com) ukoliko](mailto:covid19@itftennis.com)%20ukoliko) sumnjate da imaju simptome KOVID-19

OSOBLJE ANGAŽOVANO NA TURNIRU ( uključujuci i medicinsko osoblje)

Praktikujte socijalno distanciranje:

* Bilo napolju ili unutra, održavajte razdaljinu od 2 metra u odnosu na ostale članove osoblja

ODRŽAVAJTE HIGIJENU NA NAJVIŠEM NIVOU:

* Nosite stalno maske
* Perite/dezinfikujte ruke redovno, pre i posle upotrebe toaleta i posle dodirivanja različitih površina
* Izbegavajte da dodirujete različite površine kada god je to moguće
* Dezinfikujtem svoje radne površine, telefone i kompjutere
* Kašljite u maramicu koju ćete potom baciti u đubre
* Ne dodirujte lice
* Ne pozajmljujte lične stvari

Nemojte prisustvovati takmičenju ukoliko imate simptome virusa KOVID-19 ili ste bili u kontaktu sa zaraženim osobama. Obavestite direktora turnira i potržite medicinsku pomoć/savet.

MEDICINSKO OSOBLJE

* Pripremite prostoriju za izolaciju osoba sa simptomima virusa KOVID-19
* Posedujte opremu za ličnu zaštitu i infra crveni toplomer
* Uspostavitenproceduru za tretman osoba sa simptomima virusa KOVID-19; koje uključuju izolaciju, medicinski pregled, protok informacija i transport sa lokacije)
* Prijavite sve slučajeve u kojima sumnjate na zarazu virusom KOVID-19 ITFu na email [covid19@itftennis.com](mailto:covid19@itftennis.com)